# Big mama

### Fra Wikipedia, den frie encyklopedi

Opprydning: Denne artikkelen trenger en opprydning for å oppnå en høyere standard. Du kan hjelpe Wikipedia med å forbedre den.

Big mama er et kortspill for tre eller fire spillere. Det har enkle regler, men det krever en avansert spilleteknikk.

For tre spillere: Kløverto legges til side, og de øvrige 51 kortene deles ut til spillerne (17 til hver).

For fire spillere: Samtlige 52 kort deles ut til spillerne (13 til hver).

(Jeg vil absolutt anbefale tremannsvarianten, for da er det ikke så lett å gjøre seg tom for en farge.)

- - -

Stokking og deling går på omgang, og det er alltid venstremann for deleren som begynner utspillet.

Spillets mål er å oppnå 500 poeng - og disse skaffer en seg ved å innkassere stikk som inneholder poengkort. Poengkortene er som følger:

Spardame ("Big mama"): 100 poeng, hjerteress: 30 poeng, øvrige hjerter: 10 poeng hver

Ruterknekt: -100 poeng (Og dette bør følgelig unngås!)

Ellers er kløver alltid trumf - men merk at kløverkortene ikke er poengkort.

Før spillet begynner sender alle spillerne tre valgfrie kort til sin venstremann. Det er imidlertid ikke lov å gi fra seg ruterknekt (med mindre en samtidig gir fra seg spardame).

En må alltid følge utspilt farge, men om en er tom for den utspilte fargen kan en legge på et valgfritt kort. (Det er ikke tvungen trumf.)

Spilleråd:

En bør vanligvis sende fra seg følgende kort:

1. Ruteress, ruterkonge og ruterdame (med mindre en selv sitter med ruterknekt). Forøvrig kan det være en god ide å gjøre seg tom for ruter (hvis en selv ikke sitter med ruterknekt).

2. Små hjerter (for disse er det nesten umulig å innkassere stikk på). Høye hjerter bør en imidlertid beholde.

Og en bør vanligvis beholde følgende kort:

1. Samtlige kløver.

2. Samtlige spar (hvis en sitter med spardame, sparkonge eller sparess). Hvis du derimot bare sitter med lavere spar (knekt og nedover) kan det imidlertid være en god idé å gjøre seg tom for spar.

Hvis du sitter med mange poengkort og lave kløver bør du spille ut de lave kløverne først for å presse ut de høye trumfene. Hvis du derimot sitter med mange (høye) kløver, men få poengkort, bør du prøve å gjøre deg tom for hjerter og spar.

Ellers bør du generelt holde tellingen på hvilke kort som har gått, og hvor mange som er igjen av hver farge.

Lykke til!

Hentet fra «http://no.wikipedia.org../../../b/i/g/Big_mama.html»

Kategorier: Opprydning 2006-11 | Kortspill

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk